CELEX: 32009R1019
Language: hu
Date: 2009-10-28 00:00:00
Title: A Bizottság 1019/2009/EK rendelete ( 2009. október 28. ) az oltalom alatt álló eredetmegjelölések és földrajzi jelzések nyilvántartásában szereplő egyik elnevezéshez tartozó termékleírás kisebb jelentőségű módosításainak jóváhagyásáról (Pouligny-Saint-Pierre (OEM))

29.10.2009   
            
            
               HU
            
            
               Az Európai Unió Hivatalos Lapja
            
            
               L 282/3
            
         
      A BIZOTTSÁG 1019/2009/EK RENDELETE
   
   (2009. október 28.)
   az oltalom alatt álló eredetmegjelölések és földrajzi jelzések nyilvántartásában szereplő egyik elnevezéshez tartozó termékleírás kisebb jelentőségű módosításainak jóváhagyásáról (Pouligny-Saint-Pierre (OEM))
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 9. cikke (2) bekezdésének második mondatára,
   mivel:
   
               (1)
            
            
               Az 510/2006/EK rendelet 9. cikke (1) bekezdésének első albekezdésével összhangban és 17. cikkének (2) bekezdése alapján a Bizottság megvizsgálta Franciaország kérelmét a 1107/96/EK bizottsági rendelettel (2) bejegyzett „Pouligny-Saint-Pierre” oltalom alatt álló eredetmegjelöléshez kapcsolódó termékleírás módosításának jóváhagyására.
            
         
               (2)
            
            
               A kérelem célja, hogy a „Pouligny-Saint-Pierre” gyártási folyamata során a tej kezelésének és az adalékanyagok alkalmazási feltételeinek pontosításával módosítsa a termékleírást. Ezek az előállítási szabályok biztosítják az oltalom alatt álló elnevezés lényeges jellegzetességeinek fennmaradását.
            
         
               (3)
            
            
               A Bizottság megvizsgálta és indokoltnak találta a szóban forgó módosítást. Mivel a módosítás az 510/2006/EK rendelet 9. cikke értelmében kisebb jelentőségű, a Bizottság azt az említett rendelet 5., 6. és 7. cikke szerinti eljárás alkalmazása nélkül jóváhagyhatja,
            
         ELFOGADTA EZT A RENDELETET:
   1. cikk
   A „Pouligny-Saint-Pierre” oltalom alatt álló eredetmegjelöléshez tartozó termékleírás e rendelet I. mellékletének megfelelően módosul.
   2. cikk
   A termékleírás fő elemeit tartalmazó egységes szerkezetbe foglalt összefoglaló e rendelet II. mellékletében található.
   3. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. október 28-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 93., 2006.3.31., 12. o.
   
      (2)  HL L 148., 1996.6.21., 1. o.
   
      I. MELLÉKLET
      A Bizottság jóváhagyja a „Pouligny-Saint-Pierre” oltalom alatt álló eredetmegjelölés termékleírásának következő módosításait:
      
         „Az előállítás módja”
      
      A termékleírásban az előállítás módjára vonatkozó 5. pont a következő előírásokkal egészül ki:
      
         „(…) A tej beoltásának műveletét kizárólag oltóenzimmel lehet végezni.
         A tejet tilos az alvasztást megelőzően a vizes rész részleges eltávolításával koncentrálni.
         (…) A tejből származó alapanyagok, a gyártás alatt lévő termékek, valamint a friss sajt 0 °C alatti tárolása tilos.
         A tejből származó alapanyagokon túlmenően a termékhez felhasznált tejben, illetve a gyártás során összetevőként, gyártási segédanyagként vagy adalékanyagként kizárólag oltóenzim, ártalmatlan baktériumtenyészetek, élesztők, penészgombák és só felhasználása engedélyezett.
         (…) A friss sajtok, illetve érlelési fázisban lévő sajtok módosított nyomás alatt történő tárolása tilos.”
      
   
   
      II. MELLÉKLET
      
         ÖSSZEFOGLALÓ
      
      A Tanács 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról
      
         „POULIGNY-SAINT-PIERRE”
      
      EK-szám: FR-PDO-0117-0128/2006.3.29.
      
         OEM (X) OFJ ( )
      
      Ezen összefoglaló a termékleírás legfontosabb elemeit tartalmazza tájékoztatás céljából.
      1.   A tagállam felelős szervezeti egysége
      
      
                  Név
               
               
                  :
               
               
                  Institut national de l’origine et de la qualité
               
            
                  Cím
               
               
                  :
               
               
                  51 rue d’Anjou, 75008 Paris, FRANCE
               
            
                  Telefon
               
               
                  :
               
               
                  +33 153898000
               
            
                  Fax
               
               
                  :
               
               
                  +33 153898060
               
            
                  E-mail
               
               
                  :
               
               
                  info@inao.gouv.fr
               
            2.   Csoportosulás
      
      
                  Név
               
               
                  :
               
               
                  Syndicat des producteurs de Pouligny-Saint-Pierre
               
            
                  Cím
               
               
                  :
               
               
                  Maison de l’agriculture, 65 avenue Gambetta, 36300 Le Blanc, FRANCE
               
            
                  Telefon
               
               
                  :
               
               
                  +33 254375213
               
            
                  Fax
               
               
                  :
               
               
                  +33 254370421
               
            
                  E-mail
               
               
                  :
               
               
                  syndicataocpouligny@tele2.fr
               
            
                  Összetétel
               
               
                  :
               
               
                  Termelők/feldolgozók (X) Egyéb ( )
               
            3.   A termék típusa
      
      
                  1.3. osztály:
               
               
                  Sajtok
               
            4.   Termékleírás
      
      (követelmények összefoglalása az 510/2006/EK rendelet 4. cikkének (2) bekezdése alapján)
      4.1.   Elnevezés
      
      „Pouligny-Saint-Pierre”
      4.2.   Leírás
      
      Teljes kecsketejből készült, lágy állagú, enyhén sózott, nyers, penészbevonattal rendelkező, négyzet alapú, csonka piramis formájú sajt.
      Minimális zsírtartalma a szárazanyag százalékában kifejezve 45 %, a szárazanyag-tartalom pedig sajtonként legalább 90 gramm.
      4.3.   Földrajzi terület
      
      Indre megye 22 települése:
      
                   
               
               
                  Blanc és Tournon-Saint-Martin kanton: valamennyi település
               
            
                   
               
               
                  Bélâbre kanton: Mauvières és Saint-Hilaire-sur-Bénaize település
               
            
                   
               
               
                  Mézières-en-Brenne kanton: Azay-le-Ferron település
               
            4.4.   A származás igazolása
      
      Minden tejtermelőnek, minden feldolgozóüzemnek és minden érlelőüzemnek ki kell töltenie az INAO szolgálatainál nyilvántartott „alkalmassági nyilatkozatot”, amely az INAO számára lehetővé teszi valamennyi gazdasági szereplő azonosítását. A gazdasági szereplőknek nyilvántartást kell vezetniük, amelyet a tej és a sajt eredetének, minőségének és termelésének ellenőrzéséhez szükséges valamennyi dokumentummal együtt kötelesek az INAO rendelkezésére bocsátani.
      Az eredetmegjelöléssel ellátott termék jellemzőinek ellenőrzése keretében analitikai és érzékszervi vizsgálatra kerül sor, amelynek célja az adott vizsgálaton bemutatott termékek minőségének és jellegzetességének biztosítása.
      4.5.   Az előállítás módja
      
      A tejtermelést, a sajtkészítést és a sajtérlelést a földrajzi területen kell végezni.
      A sajtot – kevés oltóenzim hozzáadásával – elsősorban tej alvasztása útján állítják elő. Az alvadék a formából való kivételt és a sózást megelőzően 24–36 órán át az öntőformában marad. Az érlelés legalább 10 napig tart.
      4.6.   Kapcsolat
      
      Ezt a touraine-i kecskesajtot a régió többi sajtjától immár a XVIII. század óta a hagyomány szerint Pouligny település harangtornyára emlékeztető, eredeti formája különbözteti meg. A sajt igen hamar valódi hírnévre tett szert, amit az 1901. évi párizsi versenyen elnyert érem is megerősített. A termelők szövetkezete idejében lépéseket tett a sajt sajátosságainak megőrzése érdekében, és az 1976-ban megkapta az oltalom alatt álló eredetmegjelölést.
      Az eredetmegjelöléssel érintett terület olyan éghajlati (a környező területeknél melegebb és szárazabb), geológiai (magas agyag- és homoktartalmú, gyenge minőségű talaj) és növényzeti egységet jelöl, amely kedvez a kecsketenyésztésnek, és így lehetővé tette a sajt hagyományos előállításának kialakulását.
      4.7.   Ellenőrző szerv
      
      
                  Név
               
               
                  :
               
               
                  Institut national de l’origine et de la qualité (INAO)
               
            
                  Cím
               
               
                  :
               
               
                  51 rue d’Anjou, 75008 Paris, FRANCE
               
            
                  Telefon
               
               
                  :
               
               
                  + 33 153898000
               
            
                  Fax
               
               
                  :
               
               
                  + 33 153898060
               
            
                  E-mail
               
               
                  :
               
               
                  info@inao.gouv.fr
               
            Az Institut National des Appellations d’Origine (INAO) jogi személyiséggel rendelkező, adminisztratív szerepet betöltő közintézmény, amely a mezőgazdasági minisztérium irányítása alatt működik.
      Az eredetmegjelöléssel rendelkező termékek előállítási feltételeinek ellenőrzését az INAO végzi.
      
                  Elnevezés
               
               
                  :
               
               
                  Direction générale de la concurrence, de la consommation et de la répression des fraudes (DGCCRF)
               
            
                  Cím
               
               
                  :
               
               
                  59, boulevard Vincent Auriol, 75703 Paris Cédex 13, FRANCE
               
            
                  Telefon
               
               
                  :
               
               
                  +33 144871717
               
            
                  Fax
               
               
                  :
               
               
                  +33 144973037
               
            A DGCCRF a gazdasági, ipari és munkaügyi minisztériumhoz tartozó szolgálat.
      4.8.   Címkézés
      
      A sajtok címkéin – a címkén szereplő legnagyobb karakter méretének legalább kétharmadával megegyező nagyságú karakterrel – fel kell tüntetni a „Pouligny-Saint-Pierre” oltalom alatt álló eredetmegjelölést.